OpenLLM-France/wikimedia huggingface dataset:
# Aspres

* Per a altres significats, vegeu «Aspres (desambiguació)».
Els Aspres és una subcomarca del Rosselló. Per les seves peculiaritats històriques i culturals, la Universitat de Perpinyà la considera una comarca més de la Catalunya Nord. És al sud-oest del Rosselló limitant amb el Vallespir, amb qui està relacionada històricament. El mot aspre en aquest cas designa un «terreny de secà».
Geogràficament és el conjunt de terres esglaonades des del peu del Canigó fins prop del mar, ja dins la plana del Rosselló. Se n'exclouen, així doncs, els municipis conflentins del massís, que es troben al Baix Conflent.
Històricament havia format a l'edat mitjana del vescomtat de Castellnou juntament amb l'alt Vallespir.

## Divisió comarcal

Tradicionalment es considerava una subcomarca del Rosselló, limitada al nord per la subcomarca rossellonesa del Riberal de la Tet, a l'oest pel Conflent i al sud pel Vallespir.
En el Nomenclàtor toponímic de la Catalunya del Nord s'introdueix com a comarca diferenciada del Rosselló per «la seva realitat geogràfica i històrica des de l'òptica nord-catalana».

## Municipis

Segons el Nomenclàtor, els Aspres incorporaven fins al 2015 només part del cantó de Tuïr:
| Municipi | Habitants |
| Bastida, la | 61 |
| Bula d'Amunt | 73 |
| Calmella | 42 |
| Cameles | 396 |
| Casafabre | 34 |
| Castellnou dels Aspres | 331 |
| Llauró¹ | 270 |
| Montoriol | 188 |
| Oms | 268 |
| Prunet i Bellpuig | 68 |
| Queixàs | 95 |
| Sant Marçal | 85 |
| Tellet | 83 |
| Teulís | 45 |
| Torderes¹ | 145 |
| Vivers | 128 |
¹ Llauró i Torderes no s'inclouen en la Gran Geografia Comarcal de Catalunya, com a comunes independents, però sí en el Nomenclàtor toponímic.
A més, Bulaternera, Corbera i Santa Coloma de Tuïr tenen part del municipi geogràficament als alts Aspres, però la població està instal·lada a la Plana.
Administrativament, la Communauté de Communes des Aspres és una mancomunitat de 21 municipis amb una població de 19.601 habitants (cens del 1999), i amb capital a Tuïr. Només inclou vuit d'aquest municipis més altres del Riberal i de la Plana de Perpinyà, com ara Terrats, Pontellà, Llupià.

## Referències

* 1 2 Nomenclàtor Arxivat 2012-02-07 a Wayback Machine. de l'IEC i la Universitat de Perpinyà, pàgina 27.
* ↑ Gran Geografia Comarcal de Catalunya
* ↑ Mancomunitats dels Pirineus Orientals
# Proceratophrys schirchi

Proceratophrys schirchi és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Pimenta, B. & Potsch de Carvalho-e-Silva, S. 2004. Proceratophrys schirchi. Llista Vermella d'Espècies Amenaçades de la UICN 2006. Consulta: 15 de gener de 2008.
# La Thébaïde, ou les Frères ennemis

La Thébaïde, ou les Frères ennemis (La Tebaida, o els germans enemics) és una tragèdia en cinc actes i en vers (1.516 alexandrins) de Jean Racine, la primera de l'autor, representada sense gaire èxit, el 20 de juny de 1664, al Palais-Royal. Té com a temàtica el combat i la mort dels dos joves fills d'Èdip: Etèocles i Polinices, així com la mort també de la seva germana Antígona. Anteriorment, el tema ja havia estat tractat per l'Antígona de Sòfocles, les Fenícies d'Eurípides però, sobretrot, per l'Antígona de Jean Rotrou

## Sinopsi

Etèocles i Policines, dos germans enemistats, combaten amb fúria, malgrat les súpliques de la seva mare Jocasta i de la seva germana Antígona, malgrat la noble abnegació dels seus cosins, Ménécée i Hemó, fills de Creont. Tots els personatges, sense excepció, són morts, es maten o moren de dolor al llarg de l'obra.
L'escena té lloc a Tebes, a la sala del palau reial.

## Personatges

* Étéocle, rei de Tebes
* Polynice, germà d'Étéocle
* Jocaste, mare dels dos prínceps i d'Antigone
* Antigone, germana d'Étéocle i de Polynice
* Créon, oncle dels prínceps i de la princesa
* Hémon, fill de Créon, amant d'Antigone
* Olympe, confident de Jocaste
* Attale, confident de Créon
* Un Soldat de l'exèrcit de Polynice
* Guardes

## Enllaços externs

* Text de La Thébaïde, ou Les frères ennemis, en francès Arxivat 2013-10-22 a Wayback Machine.
# Txernuixka

«Txernuixka» té aquests significats:
* Txernuixka (Perm), ciutat del krai de Perm, a Rússia
* Txernuixka (Kírov), localitat de l'óblast de Kírov, a Rússia
# Tijuana in Blue

Tijuana in Blue és un grup de música format a Pamplona a mitjans dels anys 80, en l'eclosió del que s'anomenà Rock radical basc.

## Història

Grup format pels que en serien els seus dos cantants, Jimmy i Eskroto, que compartien un programa de l'encara existent ràdio local de Pamplona Eguzki Irratia, on també coincidiren amb el baixista, Xabier.
El primer àlbum el compartiren amb el grup de ska i reggae Potato. Després d'aquest, la formació original es dissolgué de mica en mica fins que finalment, el 1987 només en quedaven els dos fundadors. A partir d'aquí, ja amb una altra formació i fins a l'any 1992, gravaren tres àlbums més amb el segell Oihuka, i posteriorment, l'últim de la seva primera etapa, sense Eskroto.
En el 2002 el grup es tornà a reunir i donaren una sèrie de concerts fins al mes de desembre de 2003, quan ocorregué la inesperada mort d'Eskroto poc després del seu últim concert a la sala Artsaia, a Aitzoain. D'aquests concerts s'edità l'últim àlbum del grup.

## Components
### 1985 -

* Marco Antonio Sanz de Acedo "Eskroto": veu
* "Jimmy": veu
* Josune: percussió, cors
* Josean: guitarra, cors
* Rubén: bateria, cors
* Xabier Irisarri Xabi: baix, cors

## Discografia
### Àlbums

* Potato + Tijuana in Blue, 1986, Oihuka
* A bocajarro, 1988, Oihuka
* !Sopla, sopla!, 1989, Oihuka
* Sembrando el pánico, 1990, Oihuka
* Te apellidas fiambre, 1991
* Antes de perder el riego (directo), GOR discos, 2003, CD i DVD

### Altres

* Directo Barcelona (àlbum pirata), 1985
* En su punto (recopilatori), 1986-1990, Oihuka
* Verssioneando (Los Insoportables), 1991
# Portada/article desembre 28
## MissingNo.

MissingNo. (けつばん, Ketsuban), abreviatura de Missing Number, és una espècie de Pokémon no oficial que apareix als videojocs Pokémon Red, Pokémon Blue i Pokémon Yellow. La programació d'alguns esdeveniments d'aquests videojocs de rol produeix errors transitoris que permeten l'aparició d'un MissingNo., que és al cap i a la fi una distorsió gràfica del videojoc. IGN observà que la presència de MissingNo. a Pokémon Red i Pokémon Blue era un dels errors de videojocs més famosos i feu menció del seu paper en la popularització de la sèrie. Els fans s'han inventat històries per explicar els orígens de MissingNo. i incorporar-lo al cànon dels jocs com si fos un Pokémon real, mentre que els sociòlegs han estudiat el seu impacte sobre els jugadors i la cultura dels videojocs en general.
# Augusto Fernández

Augusto Matías Fernández (nascut el 10 d'abril de 1986) és un exfutbolista professional argentí que jugava com a lateral dret.
El juny de 2014 fou un dels 23 seleccionats per Alejandro Sabella per representar l'Argentina a la Copa del Món de Futbol de 2014 al Brasil.

## Referències

* ↑ «Jugadors de l'Argentina per la Copa del Món de Futbol de 2014». Web de la FIFA. Arxivat de l'original el 2014-06-06. [Consulta: 6 juny 2014].
# Proceratophrys laticeps

Proceratophrys laticeps és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Peixoto, O.L. & Pimenta, B. 2004. Proceratophrys laticeps. Llista Vermella d'Espècies Amenaçades de la UICN 2006. Consulta: 15 de gener de 2008.
# El Pujol (Sant Feliu de Pallerols)

El Pujol és un mas al terme de Sant Feliu de Pallerols (la Garrotxa) a poc més de mig km al SO del Castell de Puig-alder. Tot i que a Les Preses hi ha també una casa anomenada "El Pujol", aquesta no es troba documentada fins a principis de segle xviii.
Es tracta d'un edifici de forma allargada amb teulada a dues vessants, orientada al nord. El material constructiu és la pedra volcànica, molt abundant en aquesta zona. L'entrada es fa a través d'un portal de pedra treballada davant el qual hi ha uns graons de roca i pedra.
Al lateral esquerra hi ha una finestra amb la data de 1722. L'edifici principal està estintolat per uns contraforts.
Com a elements auxiliars destaquen una cabana i una era a l'esquerra de la casa, i corrals pel bestiar a la dreta.

## Referències

* 1 2 3 4 «Mas el Pujol». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 4 març 2019].
# La Tigra

La Tigra és una pel·lícula mexicana-equatoriana estrenada en 1990 i dirigida per Camilo Luzuriaga. Està basada en el conte homònim de José de la Cuadra,

## Argument

En el cor mític del profund Equador viu la indomable Francisca (Lissette Cabrera), coneguda per tots com La Tigra. Ella és la major de tres germanes òrfenes. Masablanca, un remeier negre, prediu el seu futur i els parla d'un encanteri, de la salvació per als pecats de les dues germanes majors: Sara (Verónica García), la germana menor, ha de mantenir-se verge i viure sempre al costat d'elles, d'una altra forma perdrien la seva terra i els seus manteniment. Francisca i Juliana (Rossana Iturralde) són vigilants rigoroses de la seva petita germana... no li permeten cap plaer sensual, ni tan sols ballar. Però malgrat tot l'estrictes que són amb Sara, una vegada que ella està tancada durant la nit, Francisca i Juliana no es neguen res a si mateixes, bevent en excés i compartint a Ternerote (Aristides Vargas) i altres amants.
L'aparició de Don Clemente (Virgilio Valero), un venedor ambulant que s'enamora de Sara, precipita la confrontació entre la Tigra i les forces de l'autoritat. D'acord amb la denúncia que aquest presenta, Francisca ha segrestat la germana més jove i es nega a deixar-la casar amb ell. Llavors sol·licita a les autoritats policials que intervinguin.

## Repartiment

* Lissette Cabrera Francisca 'La Tigra'
* Verónica García... Sara
* Rossana Iturralde… Juliana
* Wolframio Sinué… Policía
* Virgilo Valero Don Clemente
* Aristides Vargas… Ternerote

## Rodatge i escenaris

Està filmada íntegrament a Pueblo Nuevo, sector la Majagua hisenda LOS MEZA,de la província de Manabí.

## Premis i nominacions

| Any | Premi | Categoria |
| 1990 | XXX Festival Internacional de Cinema de Cartagena de Indias | Millor Pel·lícula |
| 1990 | XXX Festival Internacional de Cinema de Cartagena de Indias | Millor Opera Prima |
| 1990 | VII Festival Internacional de Bogotà | Millor Música |
| 1990 | VII Festival Internacional de Bogotà | Millor Fotografia |
| 1991 | II Trobada Andina de Cineastes, Cuzco, el Perú | Segon Premi del Públic |

## Referències

* ↑ La Tigra a cinema22 de Mèxic
* ↑ La memoria filmada: América Latina a través de su cine. Acceso 5-10-2014.
* ↑ Películas de Camilo Luzuriaga, en un ciclo de cine que se inicia en España. Acceso 1-10-201
* BATALLAR POR LA UTOPÍA Guadi Calvo. Acceso 4-10-2014.

## Enllaços externs

* La Tigra Arxivat 2021-09-02 a Wayback Machine., pel·lícula sencera al web de la Cineteca Nacional d'Equador
* Camilo Luzuriaga
# Van Albada (cràter)

Van Albada és un cràter d'impacte lunar que està unit al bord sud-sud-est d'Auzout. Es troba al sud-est de la Mare Crisium, i al nord-nord-est del cràter més gran Firmicus. Directament a l'est es troba Krogh.
Encara que el perímetre de van Albada és aproximadament circular, presenta una petita inflor cap a l'exterior en el sector nord-oest, i un cràter més petit travessa la vora per l'est. La paret interior és lleugerament més ampla al nord que en altres llocs, probablement perquè es recolza en les rampes exteriors d'Auzout. El sòl interior és més fosc que el terreny circumdant, amb una albedo que coincideix amb la de la mar lunar situada al nord-oest.
El cràter porta el nom de l'astrònom neerlandès Gale Bruno van Albada (1911-1972). Aquest cràter va ser designat prèviament Auzout A abans de rebre el seu nom actual per acord de la UAI.

## Vegeu també

* Llista de cràters lunars
* Selenografia

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* "Van Albada (cràter)". Gazetteer of Planetary Nomenclature. USGS Astrogeology Research Program. (anglès)
* «Digital Lunar Orbiter Photographic Atles of the Moon» (en anglès). [Consulta: 5 juliol 2018].
* «LROC :: QuickMap - Targeting Mapa LROC» (en anglès). [Consulta: 5 juliol 2018].
* «The-moon.wikispaces.com: Van Albada» (en anglès). Arxivat de l'original el 2018-05-31. [Consulta: 5 juliol 2018].
# Telomoyo

El Telomoyo (en javanès: Télåmåyå) és un estratovolcà en que es troba a la província de Java Central, Indonèsia. El cim s'eleva fins als 1.894 msnm. El volcà es va aixecar sobre el flanc sud del volcà Soropati, que té una alçada de 1.300 metres, i que va col·lapsar durant el Plistocè deixant una depressió en forma d'U.

## Referències

* ↑ «Global Volcanism Program | Telomoyo» (en anglès). [Consulta: 27 març 2024].
# Bains-sur-Oust

Bains-sur-Oust (en bretó Baen-Ballon, en gal·ló Bein) és un municipi francès, situat a la regió de Bretanya, al departament d'Ille i Vilaine. L'any 2006 tenia 3.318 habitants. Limita amb els municipis de Sixt-sur-Aff, Renac, Sainte-Marie i Redon a Ille i Vilaine, Saint-Perreux, Saint-Vincent-sur-Oust, Glénac i Cournon a Morbihan.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.081 | 2.100 | 2.400 | 2.610 | 2.815 | 3.021 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1995-2008 | René Dréan | Divers droite |
| 2008- | Marc Derval | |
# Problema del recobriment

Els problemes de recobriment són normalment problemes de minimització i programació lineal, els problemes duals dels quals s'anomenen problemes d'embalatge. Els exemples més prominents de problemes de recobriment són el problema del recobriment d'un conjunt.

## Formulació LP general

En el context de programació lineal, es pot pensar en qualsevol programa lineal com a problema de recobriment si els coeficients a la matriu de restriccions, la funció objectiu, i el cantó de la dreta són no negatius. Més precisament, consideri's el programa lineal general en variables enteres:
| minimitzar | $\sum _{i=1}^{n}c_{i}x_{i}$ |
| subjecte a | $\sum _{i=1}^{n}a_{ij}x_{i}\geq b_{j}{\text{ for }}j=1,\dots ,m$ |
| | $x_{i}\geq 0{\text{ for }}i=1,\dots ,n$. |
Tal programa lineal en variables enteres s'anomena problema de recobriment si $a_{ij},b_{j},c_{i}\geq 0$ per a tot $i=1,\dots ,n$ i $j=1,\dots ,m$.
Intuïció: Suposar que es tenen $n$ tipus d'objecte i cada objecte del tipus $i$ té un cost associat de $c_{i}$. El nombre $x_{i}$ diu quants objectes del tipus $i$ es compren. Si les restriccions $A\mathbf {x} \geq \mathbf {b}$ es satisfan, es diu que $\mathbf {x}$ és un recobriment (les estructures que es recobreixen depenen del context combinatori). Finalment, una solució òptima al citat programa lineal és un recoberiment de cost mínim.

## Altres usos

Per a xarxes de Petri, per exemple, el problema del recobriment es defineix com la pregunta de si per a un marcatge donat, existeix un camí de la xarxa, tal que es pot arribar amb una marca més gran (o igual). Més gran vol dir aquí que tots els components són com a mínim tan grans com el del marcatge donat i com a mínim un és pròpiament més gran.

## Notes

* ↑ Vazirani (2001, p. 112)

## Bibliografia

* Vazirani, Vijay V. Approximation Algorithms. Springer-Verlag, 2001. ISBN 3-540-65367-8.
# Proceratophrys subguttata

Proceratophrys subguttata és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Garcia, P. & Silvano, D. 2004. Proceratophrys subguttata. Llista Vermella d'Espècies Amenaçades de la UICN 2006. Consulta: 15 de gener de 2008.
# El missatger

El missatger (títol original en anglès The Go-Between) és una pel·lícula britànica dirigida per Joseph Losey, estrenada el 1971 i doblada al català.

## Argument

Un noi procedent d'una família modesta és convidat pel seu camarada de classe d'una família de l'aristocràcia britànica. Es farà així el missatger de la noia de la casa que viu amors prohibits.

## Repartiment

* Julie Christie: Marian - Lady Trimingham
* Alan Bates: Ted Burgess
* Margaret Leighton: Mme Maudsley
* Michael Redgrave: Leo Colston
* Dominic Guard: 'Leo' Colston
* Michael Gough: Mr Maudsley
* Edward Fox: Hugh Trimingham
* Richard Gibson: Marcus
* Simon Hume-Kendall: Denys
* Roger Lloyd-Pack: Charles
* Amaryllis Garnett: Kate

## Premis i nominacions
### Premis

* 1971 Festival Internacional de Cinema de Canes: Palma d'Or
* 1972 Premis BAFTA: al millor guió, actor secundari (Edward Fox), actriu secundària (Margaret Leighton), i a la millor jove revelació (Dominic Guard).

### Nominacions

* 1972 Oscar a la millor actriu secundària per Margaret Leighton.
* 1972 Globus d'Or a la millor pel·lícula estrangera

## Bibliografia

* Hartop, Christopher (2011). Norfolk Summer: Making The Go-Between. Cambridge: John Adamson, ISBN 978-1-898565-07-9

## Referències

* ↑ Títol en català a Ésadir.cat
* ↑ «The Go-Between». The New York Times.
* ↑ http://johnadamsonbooks.com
# Leporinus reticulatus

Leporinus reticulatus és una espècie de peix de la família dels anostòmids i de l'ordre dels caraciformes.

## Morfologia

* Els mascles poden assolir 7,3 cm de llargària total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conques dels rius Arinos i Tapajós al Brasil.

## Referències

* ↑ Spix J. B. von & Agassiz L. 1829-1831. Selecta genera et species piscium quos in itinere per Brasiliam annos MDCCCXVII-MDCCCXX jussu et auspiciis Maximiliani Josephi I.... colleget et pingendso curavit Dr J. B. de Spix.... Monachii. Selecta Piscium Brasiliam. Part 1: i-xvi + i-ii + 1-82, Pls. 1-48.
* ↑ BioLib (anglès)
* ↑ The Taxonomicon (anglès)
* 1 2 3 FishBase (anglès)
* ↑ Oyakawa, O.T. 1998. Catalogo dos tipos de peixes recentes do Museu de Zoologia da USP. I. Characiformes (Teleostei: Ostariophysi). Pap. Avuls. Zool. 39(23):443-507.

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Garavello, J.C. i H.A. Britski 2003. Anostomidae (Headstanders). p. 71-84. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Vampyressa villai

Vampyressa villai és una espècie de ratpenat de la família dels fil·lostòmids. És endèmic del sud-oest de Mèxic, on viu a altituds d'entre 150 i 2.200 msnm (sobretot a la part inferior d'aquest interval). Es tracta d'un ratpenat menut (pesa uns 8 g) de pelatge multicolor i orelles parcialment grogues. Es nodreix de fruita. Fou anomenat en honor del mastòleg mexicà Bernardo Villa Ramírez. Com que fou descobert fa poc, encara no se n'ha avaluat l'estat de conservació.

## Referències

* ↑ Garbino, G. S. T.; Hernández-Canchola, G.; León-Paniagua, L.; Tavares, V. d. C. «A New Mexican endemic Species of Yellow-eared Bat in the Genus Vampyressa (Phyllostomidae, Stenodermatinae)» (en anglès). Journal of Mammalogy, gyae001, 2024. DOI: 10.1093/jmammal/gyae001.
* ↑ «Nova espécie de morcego minúsculo pesa 8 g e mede 5 cm» (en portuguès). SOUCG, 1 març 2024. [Consulta: 19 març 2024].
* ↑ Pflughoeft, A. «Pregnant creature — with hairy lips and yellow ears — discovered as new species» (en anglès). Miami Herald, 18 març 2024. [Consulta: 19 març 2024].
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Terratrèmol de l'Hindu Kush de 2015

El terratrèmol de l'Hindu Kush de 2015 es va produir el matí del dilluns 26 d'octubre de 2015, prop de la regió de l'Hindu Kush a la província de Badakhshan, en el nord-est de l'Afganistan, una zona muntanyosa de l'Himàlaia, amb una magnitud de 7,5 i epicentre a 212,5 km de profunditat. A més de l'Afganistan, afectat en una zona escassament poblada, va causar danys significatius al Pakistan, també afectà l'Índia i, tot i ser un país poc referenciat, el Tadjikistan. Les xifres de víctimes van anar creixent amb el pas de les hores, situant-se, la tarda del dia 27, en més de 360 morts, la majoria a Pakistan, i més de 2.000 ferits.
En els últims cent anys consten 7 altres terratrèmols, de magnitud 7 o superior, en un radi de 250 km entorn de la ubicació d'aquest. El més recent fou el que es produí el març del 2002, 20 km a l'oest i a una fondària similar, amb una magnitud de 7,4; va causar uns 150 morts. El desembre de 1983, un altre de magnitud 7,4 i similar profunditat, es produí a tan sols 8 km al sud i va causar 26 morts. De totes maneres, el més mortífer a la zona va ser el terratrèmol del Caixmir de 2005, a una profunditat de tan sols 26 km i de causes geològiques diferents, el qual s'endugué la vida de més de 86.000 persones i causà danys molt significatius.
L'Himàlaia havia patit, el 25 d'abril del mateix any, el catastròfic terratrèmol del Nepal que, amb les rèpliques d'un mes més tard, havia causat més de 9.000 morts i 900.000 cases destrossades.

## Referències

* ↑ «Més de 200 morts a Pakistan i l'Afganistan pel terratrèmol de 7,5». Ara, 26-10-2015 [Consulta: 27 octubre 2015].
* 1 2 «M7.5 - 45 km N of `Alaqahdari-ye Kiran wa Munjan, Afghanistan» (en anglès). United States Geological Survey’s (USGS) Earthquake Hazards Program. [Consulta: 27 octubre 2015].
* ↑ «Afghanistan-Pakistan quake: Rescue efforts expanded» (en anglès). BBC News, 27-10-2015 [Consulta: 27 octubre 2015].
* ↑ «Un terratrèmol causa més de 180 morts a l'Afganistan i al Pakistan». El País, 26-10-2015 [Consulta: 27 octubre 2015].